ત્યારે રાષ્ટ્રપતિ ટ્રંપે હજી સુધી કોઇ યુરોપિયન યૂનિયનના સદસ્ય દેશો સાથે વાત નથી કરી. પણ ભારતને ફોન કરીને તેમણે ભારત સાથેના સંબંધોને વધુ મજબૂત કરવાની આશ જરૂરથી વ્યક્ત કરી છે. નોંધનીય છે કે ગત વર્ષે અમેરિકાએ ભારતને સૌથી મોટો રક્ષા ખરીદીનો દરજ્જો આપ્યો હતો. નોંધનીય છે કે ટ્રંપની ચૂંટણીની જીત બાદ નરેન્દ્ર મોદીએ તેમને સૌથી પહેલા શુભેચ્છા પાઠવી હતી. બીજી તરફ ટ્રંપ પણ અનેક વાર પીએમ મોદીના વખાણ કરી ચૂક્યા છે. 2016માં ડોનાલ્ડ ટ્રંપે પોતાની ચૂંટણી અભિયાન વખતે પણ કહ્યું હતું કે ટ્રંપ એડમિનિસ્ટ્રેશનમાં ભારત અને અમેરિકાની દોસ્તી વધુ શ્રેષ્ઠ થશે અને બન્ને બેસ્ટ ફ્રેન્ડ બનશે. જો કે બીજી તરફ હાલના જ એક ઇન્ટરવ્યૂમાં ટ્રંપે હેકિંગ માટે રશિયા અને ચીનને ખુલ્લેઆમ જવાબદાર માન્યા હતા.